text: Kierkegaard så hatten passer
  28 februar 2013 kl. 10.29
  De næste to måneder kan man få Søren Kierkegaard, så hatten passer på Kolding bibliotek. Og vartegent bliver netop en høj sort hat, som geniet bar, da han travede København tynd.
  Der er faktisk mennesker fra Sao Paolo i syd til Sankt Petersborg i nord, der lærer dansk kun for at læse søren Kierkegaard på originalsproget. Og selvom de fleste danskere kender navnet, er der ikke ret mange, der faktisk har læst en linie af den store filosof.
  Det er to Kolding-firmaer, Reformo og D-sign tegnestuen, der har tegnet og bygger hatten. Inden i er der en labyrint, og når den er færdig vil der være Ipads og forskellige interaktive lærestationer.
  Selvom Søren Kierkegaard ikke har den fjerneste forbindelse til Kolding, så bliver der et væld af aktiviteter fra 1. marts frem til filosoffens rigtige fødselsdag den 5. maj.
  